**INSTRUCȚIUNE PENTRU PARTICIPANII LA LICITAȚIE**

**Licitație deschisă pentru selectarea unui grup de experți/ companie sociologică în scopul efectuării unui studiu privind evaluarea situației serviciilor de cantină de ajutor social în Republica Moldova, inclusiv în contextul pandemiei COVID-19, în cadrul proiectului „Parteneriate pentru servicii de cantină socială incluzive și durabile”, Contract de Grant ENI/ 2021/428-919**

Solicitare de ofertă nr.: 01.2022

Data publicării anunțului: 18 februarie 2022

Termenul limită de prezentare a dosarului: 20 martie 2022, orele 18.00

Contractor: IP Keystone Moldova

Grupul țintă al invitației de participare: Persoane fizice și juridice, rezidente în Republica Moldova

**Context**

IP Keystone Moldova anunță licitație deschisă pentru selectarea unui grup de experți/ companie sociologică în scopul efectuării unui studiu privind evaluarea situației serviciilor de cantină de ajutor social în Republica Moldova, inclusiv în contextul pandemiei COVID-19, în cadrul proiectului „Parteneriate pentru servicii de cantină socială incluzive și durabile”, Contract de Grant ENI/ 2021/428-919.

Obiectivul general al proiectului este împuternicirea societății civile în vederea fortificării coeziunii sociale și a incluziunii grupurilor vulnerabile prin oferirea de soluții inovatoare pentru servicii de cantină socială durabile și prin utilizarea unui mecanism de donare și redistribuire a surplusului de alimente.

Detalii privind studiul și responsabilitățile grupului de experți/ companiei sociologice sunt indicate în **Termenii de Referință (Anexa 1)**

**DOSARUL OFERTANTULUI**

Pentru participare la licitație, ofertantul va prezenta dosarul, care va include oferta tehnică și financiară.

**Oferta tehnică** va include formularul ofertei tehnice completat și semnat de către ofertant conform Formularului de ofertă tehnică (vezi **Anexa 3 - Oferta tehnica**) și va include:

|  |  |
| --- | --- |
| **În cazul companiilor sociologice** | **În cazul grupului de experți**  |
| 1. Profilul organizației cu indicarea cercetărilor sociologice similare efectuate în ultimii 5 ani;
2. CV-urile experților incluși în cercetare;
3. Date despre rețeaua de operatori;
4. Metodologia de verificare a calității datelor;
5. Metodologia de cercetare, inclusiv eșantionarea în cazul cercetării calitative;
6. Descrierea metodologiei de procesare a datelor;
7. Programul detaliat al cercetării și activităților, inclusiv perioada de instruire a operatorilor;
8. 3 nume de referință cu adresele, telefoanele şi poștele electronice incluse.
 | 1. CV-urile experților incluși în cercetare, cu indicarea cercetărilor sociologice similare efectuate în ultimii 5 ani;
2. Metodologia de verificare a calității datelor;
3. Metodologia de cercetare, inclusiv eșantionarea în cazul cercetării calitative și modalitatea de colectare a datelor cantitative;
4. Descrierea metodologiei de procesare a datelor;
5. Programul detaliat al cercetării și activităților, inclusiv perioada de instruire a operatorilor;
6. 3 nume de referință cu adresele, telefoanele și poștele electronice incluse.
 |

**La concurs pot participa doar persoane fizice/ juridice rezidente în Republica Moldova.**

**Oferta financiară** va include formularul ofertei financiare completat și semnat de către ofertant în MDL la cota TVA zero %, conform Formularului de ofertă financiară (vezi **Anexa 4 - Oferta financiara**).

**CONDIȚII DE CONTRACTARE ȘI MODALITATEA DE PLATĂ**

IP Keystone Moldova va semna un contract de prestări servicii cu persoana fizică/ juridică pentru desfășurarea studiului.

**Contractul va fi încheiat în MDL, în conformitate cu oferta financiară depusă.**

**Plata va fi efectuată în lei moldovenești, prin transfer bancar.**

Plata pentru serviciile prestate va fi efectuată în 2 tranșe:

1. 60% din plată vor fi efectuate după prezentarea raportului de pilotare și instrumentele de cercetare revizuite.
2. 40% din plată vor fi efectuate după prezentarea raportului final al studiului.

**ATENŢIE**: Oferta tehnică şi oferta financiară vor fi transmise în două e-mail-uri diferite la următoarele adrese:

* Oferta tehnică la adresa: nciocan@khs.org
* Oferta financiară la adresa: dpogor@khs.org

 În câmpul subiect va fi indicat următorul text:

* **Pentru oferta tehnică: Studiu Servicii de cantină de ajutor social ofertă tehnică denumire companie.**
* **Pentru oferta financiară: Studiu Servicii de cantină de ajutor social ofertă financiară denumire companie**

După depunerea dosarului de aplicare, Vă rugăm să vă asigurați că acesta a fost recepționat de către Keystone Moldova prin recepționarea unui e-mail de confirmare. În lipsa confirmării, Keystone Moldova nu poartă răspundere pentru dosarele care nu au fost recepționate.

Un ofertant poate retrage, înlocui sau modifica oferta după ce a fost depusă în orice moment înainte de termenul limită pentru depunere, prin trimiterea unei notificări scrise către Keystone Moldova. Înlocuirea sau modificarea corespunzătoare a ofertei, dacă există, trebuie să însoțească notificarea scrisă respectivă. Toate notificările trebuie trimise în același mod ca și cel specificat pentru depunerea ofertelor, marcându-le clar prin adăugarea cuvintelor „RETRAGERE” „SUBSTITUIRE” sau „MODIFICARE” la subiectul e-mailului.

**PROCEDURA DE SELECŢIE**

Selecția ofertantului va fi realizată în două etape:

1. Analiza ofertelor tehnice conform criteriilor specificate cu acordarea punctajului respectiv.
2. Analiza ofertelor financiare și calcularea punctajului conform formulei unice de calcul.

Oferta câștigătoare va fi oferta cu cel mai mare punctaj acumulat (oferta tehnică + oferta financiară).

**ANALIZA OFERTEI TEHNICE**

|  |  |
| --- | --- |
| Criterii | Punctaj max. acordat |
| Corespunderea metodologiei de cercetare cu Termenii de Referință | 30 puncte |
| Experiență de cel puțin 5 ani de experiență în organizarea cercetărilor sociologice la nivel național şi regional. | 5 puncte |
| Experiență anterioară de analiză statistică a datelor colectate și de elaborare a rapoartelor | 5 puncte |
| Capacitatea de realizare a studiului (resurse umane, capacitate tehnică) | 25 puncte |
| Termenii de realizare a sarcinii | 15 puncte |
| Total | 80 puncte |

**Scorul minim de calificare pentru oferta tehnică - 50 de puncte.**

**ANALIZA OFERTEI FINANCIARE**

Oferta financiară va acumula un punctaj de la 0 la **20 puncte** în conformitate cu formula de calcul unică.

**Variabile:**

**Σ oferta** suma propusă în ofertă financiară;

**Σ max** suma propusă în cea mai mare ofertă financiară;

**Σmin** suma propusă în cea mai mică ofertă financiară;

**Pfin\_max** valoarea maximă a ofertei financiare (% ofertei financiare) din punctajul total;

**Pteh\_max** valoarea maximă a ofertei tehnice (% ofertei financiare) din punctajul total

**Punctaj total max = Pteh\_max + Pfin-max;**

**K = (Σ max - Σmin) / Pfin\_max;**

**Δ = Σmax / K – Pfin\_max**

**Punctaj oferta financiară = Pfin\_max – (Σoferta / K - Δ).**

Punctajul final al evaluării pentru determinarea deciziei (maximum 100 de puncte) va reprezenta o cumulare a punctajului obținut de oferta tehnică (maximum 80 de puncte) și oferta financiară (maximum 20 de puncte).

**Confidențialitate și protecția datelor cu caracter personal**

Ofertele înscrise la concurs vor conține, direct sau indirect, date cu caracter personal. IP Keystone Moldova va asigura confidențialitatea datelor cu caracter personal în procesul de colectare, prelucrare şi stocare a acestora în condițiile prevăzute de Legea privind protecția datelor cu caracter personal.

**Alte prevederi**

**Conflict de interese**

Principiile fundamentale pe care IP Keystone Moldova dorește să le accentueze în sfera conflictului de interese sunt:

• Toate conflictele de interese potențiale sau care sunt în efect trebuie declarate;

• Nici o persoană nu ar trebui să fie în poziție de decident asupra cazului său;

• Self-dealing-ul este interzis.

**Antifraudă și corupție**

IP Keystone Moldova aplică cu strictețe politica de zero toleranță la practicile interzise, inclusiv fraudă, corupție, complicitate, practici ne-etice sau neprofesionale și obstrucționarea ofertanților și solicită tuturor ofertanților să respecte cel mai înalt standard de etică în timpul procesului de achiziție și implementare a contractului

**Protecția copiilor și a persoanelor adulte vulnerabile**

IP Keystone Moldova aplică cu strictețe politica de protecție a copiilor și a persoanelor adulte vulnerabile față de orice tip de acțiuni abuzive sau ilegale, care îi pot pune în pericol. Ofertantul selectat va asigura că acțiunile și comportamentele sale și ale reprezentanților săi vor contribui la protecția copiilor și a persoanelor adulte vulnerabile și prevenirea oricărei forme de abuz față de ei.

**Informații suplimentare** pot fi obținute de la Ana Prasov, director de proiect, tel. 068512233, e-mail: aprasolov@khs.org